Lungsod (Pilipinas)

Ang lungsod usa ka unit sa local nga panggamhanan sa Filipinas. Ang mga lalawigan gitibuok sa mga dakbayan ug mga lungsod. Ang mga lungsod gitibuok sa mga barangay ug barrio.

Sumala sa Código sa Local nga Panggamhanan (Local Government Code) ang usa ka lungsod may autonomía gikan sa nasudnong kagamhanan sa Filipinas. Ang mga lungsod mahimong mopakanaog og mga policía ug mga local nga balaod (gitawag nga ordinanza). Mahimo usab kining mosulod sa mga transacción pinaagi sa iyang pinili ug ubang mga oficial.

Ang usa ka lungsod gipamunoan sa usa ka mayor kinsa mao ang jefeng ejecutivo sa lungsod. Ang legislatura gitibuok sa vice-mayor ug walo ka concejales. Ang walo ka concejales, uban ang pamuno sa Concejo sa Kabatan-onan ug sa Liga sa mga Barangay motibuok sa Concejo sa Lungsod.￼￼ Ang tanang piniling oficial moservicio sulod sa tulo ka tuig, ug mahimong magpapili sulod sa makatulo ka sunodsunod nga higayon.

Ang concejo sa lungsod gipadagan sa vice-mayor, apan dili siya makavotar gawas kon adunay tabla. Ang mga ordinanza nga ipapasar sa concejo mahimong aprobahan o iveto sa mayor. Kon kini maaprobahan, kini mahimong balaod. Kon sulod sa napulo ka adlaw ang mayor dili moaprobar apan dili usab moveto sa usa ka proposal sa concejo, ang proposal considerahong gifirmahan ug gitugotan sa mayor. Kon kini iveto, ipadala kini pagbalik sa concejo. Ang concejo mahimong mooverride sa veto sa mayor pinaagi sa pagvotar sa 2/3 sa iyang mga miembro.

Ang lungsod, kon moabot na sa justong gidaghanon sa tawo ug gidak-on sa kita (may criteria usab kabahin sa langyab o area), mahimong dakbayan pinaagi sa pagpasar sa usa ka balaod sa Congreso.

Ang mga lungsod giclase sumala sa kita matag tuig sa miaging tulo ka tuig:

Tan-awa usab 
 Talaan sa mga dakbayan ug mga lungsod sa Pilipinas

Mga sumpay sa gawas
 Income classification for municipalities

Galeriya sa hulagway